Publication: Magyar Közlöny
Issue: MK-2002-130 (Year: 2002, Number: 130)
Era: 1990-2004
Section: 3. A 126/2002. (VII. 4.) OVB határozat ellen benyújtott
Paragraph Index: 223

(2) bekezdésével és a Jat. 12. §-ának (3) bekezdésével, és arra a megállapításra jutott, hogy azok között nincs a jelen jogorvoslati eljárás keretei között értékelhetõ alkotmányjogi összefüggés. A jogszabályok hatálybalépésére és a felkészüléshez szükséges kellõ idõre vonatkozó alkotmányossági követelményeket az Alkotmánybíróság nem érvényesítheti elõzetesen, az országgyûlési vitára irányuló népi kezdeményezéssel szemben. Ezeknek a követelményeknek a figyelembevétele a törvényhozók kötelessége, és õket a népi kezdeményezés e tekintetben sem kötelezi. A népi kezdeményezés alapján az Országgyûlés által megalkotandó jogszabály — az arra irányuló indítvány alapján — az Alkotmánybíróság kontrollja alatt áll. Következésképpen az Alkotmánybíróság úgy ítélte meg, hogy az aláírásgyûjtõ ív mintapéldánya nem ellentétes az Alkotmány 7. § (2) bekezdésével és a Jat. 12. §-ának (3) bekezdésével.

Source: https://magyarkozlony.hu/hivatalos-lapok/752a5a6f9e9d5e357975ed7aea86bee9718bac6d/dokumentumok/7b251fd2533b5fe57b496f301977e56b6cea2272/letoltes